rejauldu/bengali-wikipedia huggingface dataset:
সানফ্লুরন হিমবাহ (, ) সুইজারল্যান্ডের ভালেই ও ভো ক্যান্টনে অবস্থিত পশ্চিম বারনিজ আলপ্সের অন্তর্গত একটি হিমবাহ। ২০০৫ সালের হিসাব অনুযায়ী এটি  দীর্ঘ। ১৯৭৩ সালে হিমবাহটির আয়তন ছিল . সমুদ্রপৃষ্ঠ হতে ২৯৯০ মিটার উচ্চতায় অবস্থিত হিমবাহটি ডায়াব্লেরেটস গম্বুজ(Dôme) পর্বতের নিকট পর্যন্ত সীমিত,এরপর থেকে ডায়াব্লেরেটস হিমবাহের শুরু হয়েছে। এটির সর্বনিম্ন বিন্দু সমুদ্রপৃষ্ট হতে ২৫০০ মিটার উচ্চতায় অবস্থিত। সানফ্লুরনের উত্তরে সে রুজ ও ওল্ডহর্ন এবং দক্ষিণে কিয়া দ্যু দিয়াব্লে পর্বত দ্বারা আবদ্ধ। ভূগোল thumb|upright=1.5|বাম|সানফ্লুরন হিমবাহের ভূমিরুপ মানচিত্র হিমবাহটি ডায়াব্লেরেটস গম্বুজ পর্বত থেকে ২৯৯০ মিটার উচ্চতায় শুরু হয় এবং ওল্ডহর্ন পর্বতের দক্ষিণ মুখের পাদদেশে পূর্ব দিকে সামান্য ঝুঁকে একটি মালভূমির উপর দিয়ে প্রবাহিত হয়। এটি প্রধানত ভালেইয়ের শাভিয়া কমিউনের অঞ্চলে অবস্থিত। উত্তর-পশ্চিমে, এটি প্রশস্ত সানফ্লুরন গিরিপথ (২৮১৬ মিটার) জুড়ে, সরাসরি ছোট সে রুজ হিমবাহের সাথে যুক্ত যা ভো ক্যান্টনের সীমানার পাশে নেমে আসে। ১৯৭০ সালে সানফ্লুরন হিমবাহ ৩.৭ কিলোমিটার দীর্ঘ এবং এ আয়তন ছিল ৩.৮১ বর্গ কিলোমিটার। ক্রমাগত ক্ষয়ের ফলে ২০০৮ সালে এটির পৃষ্ঠভূমির ঘনত্ব ১০০ মিলিয়ন ঘনমিটার এবং দৈর্ঘ্য কমে ২.৮ কিলোমিটারে নেমে আসে।  ১৮৮৪ সাল হতে এটির আয়তন ও দৈর্ঘ্য পরিমাপ শুরু হয়, তখন থেকেই কার্যত কোন মানুষের হস্তক্ষেপ ছাড়া এটির নিয়মিত ক্ষয় এবং দৈর্ঘ্য কমেছে। তলদেশ হতে এটির ঘনত্ব গড়ে প্রতিবছর ১.৪ মিটার হারে কমেছে। অপেক্ষাকৃত কম উচ্চতা ও নিম্নমুখী অবস্থানের কারণে হিমবাহটি জলবায়ুগত বৈচিত্র্যের প্রতি তীব্র প্রতিক্রিয়াশীল। ১৮৫০ সালের দিকে ক্ষুদ্র তুষারযুগের মধ্যবর্তী সময়ে এটির আয়তন ৭.১৯ বর্গ কিলোমিটার বিস্তৃত এবং প্রায় ৩ কিলোমিটার নিম্নমুখী অবস্থানে ছিল।   ইতিহাস  ২০১৭ সালের জুলাই মাসে, ১৯৪২ সালে নিখোঁজ হওয়া সুইস দম্পতির নিথর দেহ হিমবাহে স্থানীয় স্কি-রিসর্ট কর্মচারী দ্বারা আবিষ্কৃত হয়েছিল, তাদের মৃতদেহগুলি হিমবাহের ক্রমাগত ক্ষয়ের কারণে উন্মুক্ত হয়েছিল।   পর্যটন  সানফ্লুরন হিমবাহের বেশিরভাগ অংশই স্কিইং করার জন্য ব্যবহৃত হয় এবং স্কিইং এলাকা গ্লাসিয়ার ৩০০০ বা গ্লাসিয়ার দে ডিয়েবলেটস কোম্পানির নামে বেশি পরিচিত (পরেরটি আসলে ডায়াব্লেরেটসের শীর্ষস্থানের নিকটবর্তী একটি ছোট হিমবাহ)। আসনযুক্ত লিফটের সাহায্যে সে রুজ স্টেশন থেকে সহজেই এলাকায় পৌঁছানো যায়। পথচারীদের হিমবাহের উপর দিয়ে হাঁটার সুবিধার জন্য বেশ কয়েকটি সুরক্ষিত পথ আছে। হিমবাহে স্নো বাসও চলাচল করে।  তথ্যসূত্র  বহিঃসংযোগ সুইস গ্লাসিয়ার মনিটরিং নেটওয়ার্ক  বিষয়শ্রেণী:সুইজারল্যান্ডের হিমবাহ বিষয়শ্রেণী:আল্পস পর্বতের হিমবাহ
খাগারিয়া লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর খাগারিয়া শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-   সিমরি বখতিপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  হাসানপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   আলাউলি বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  খাগারিয়া বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বেলডাউর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  পার্বত্তা বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  খাগারিয়া লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন লোক জনশক্তি পার্টি-এর শ্রী মেহবুব আলী কায়সার।  আরও দেখুন   বিহারের লোকসভা কেন্দ্রের তালিকা তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:বিহারের লোকসভা কেন্দ্র
বাংলাদেশ নৌবাহিনী জাহাজ (সংক্ষেপেঃ বানৌজা) গোমতী একটি আইল্যান্ড-শ্রেণীর টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বানৌজা গোমতী জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৭ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৮ সালে জাহাজটি পানিতে ভাসানো হয়। পরবর্তীতে জাহাজটি এইচএমএস অ্যাঙ্গেলসি (পি২৭৭) নামে ব্রিটিশ রাজকীয় নৌবাহিনীতে কমিশন লাভ করে।  ৩১ অক্টোবর, ২০০২ সালে বানৌজা গোমতী জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।   বৈশিষ্ট্য ও যান্ত্রিক কাঠামো  বানৌজা গোমতী জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।   রণসজ্জা  বানৌজা গোমতী জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:  ১টি বোফোর্স ৪০ মিমি কামান;  ২টি ৭.৬ মিমি স্বয়ংক্রিয় মেশিনগান।   তথ্যসূত্র      বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনীর টহল জাহাজ বিষয়শ্রেণী:১৯৭৮-এর জাহাজ
ফ্রেঙ্কেল ত্রুটি বা স্থানচ্যুতি ত্রুটি হল  কেলাসিত কঠিন পদার্থের এক প্রকার বিন্দু ত্রুটি। আবিষ্কারক ইয়াকভ ফ্রেঙ্কেল এর নামানুসারে এটির নামকরণ করা হয়। যখন একটি পরমাণু বা ক্ষুদ্র আয়ন (সাধারণত ক্যাটায়ন) ল্যাটিসে নিজের স্থান ত্যাগ করে, পার্শ্ববর্তী কোন স্থানে অন্তর্নিহিত কণা হিসেবে প্রবেশ করে, তখন সেই স্থানে একটি  শূন্যতা সৃষ্টি হয়। প্রাথমিক ভাবে কণা বিকিরণ এর সময় এই ত্রুটিগুলোর উৎপত্তি হয়। এদের গঠন এনথালপি সাধারণত অন্যান্য বিন্দু ত্রুটির (যেমনঃ শূন্যতা ত্রুটি) চেয়ে বেশি হওয়ায়, বোল্টযম্যান বণ্টন পদ্ধতি অনুসারে এদের সাম্যবস্থায় ঘনত্ব শনাক্তকরণ সীমার নিচে থাকে। আয়নিক কেলাসে, যেখানে সাধারণত কমসংখ্যক সমন্বয় সংখ্যা থাকে বা আয়নগুলোর আকারে বেশ তারতম্য থাকে এবং ক্ষুদ্র আয়নগুলো (সাধারণত ক্যাটায়ন) স্থানচ্যুত হয়ে থাকে, সেখানে এই ত্রুটিটি স্বতঃস্ফূর্তভাবে তৈরি হতে পারে।  ঘনত্বের উপর এর প্রভাব ফ্রেঙ্কেল ত্রুটি শুধুমাত্র কেলাসের অভ্যন্তরে আয়নগুলোর স্থানান্তরের সাথে সম্পর্কিত হলেও, বিশেষ করে ঘনিষ্ঠভাবে আবদ্ধ কেলাস ব্যবস্থায় পদার্থের মোট আয়তন ও ঘনত্ব সংরক্ষিত বা অপরিবর্তিত থাকেনা।  অন্তর্নিহিত কণার কারণে যে ল্যাটিস সম্প্রসারণের উৎপত্তি হয়, তা শূন্যতার কারণে উৎপন্ন ল্যাটিস সংকোচনের চেয়ে বেশি প্রভাবশালী হওয়ায় মোট ঘনত্ব হ্রাস পায়।  উদাহরণ thumb|right|The Frenkel defect within the NaCl structure যেসব আয়নিক কঠিন পদার্থে অ্যানায়ন ও ক্যাটায়নের মধ্যে বিশাল আকারের পার্থক্য থাকে ( সাধারণত কার্যকরী পারমাণবিক চার্জ এর জন্য ক্যাটায়নের আকারই ছোট হয়ে থাকে) সেসব পদার্থে ফ্রেঙ্কেল ত্রুটি দেখা যায়।  ফ্রেঙ্কেল ত্রুটি পাওয়া যায় এমন কিছু কঠিন পদার্থের উদাহরণ:  জিঙ্ক সালফাইড,  সিল্ভার(I) ক্লোরাইড,  সিলভার(I) ব্রোমাইড (আরও দেখুন Schottky defects),  সিল্ভার(I) আয়োডাইড। Zn2+ এবং Ag+ আয়নের অপেক্ষাকৃত ছোট আকারের কারণে এগুলো হয়ে থাকে।  উদাহরণস্বরূপ, ধরা যাক একটি ল্যাটিস Xn− এবং Mn+ আয়ন দ্বারা গঠিত। মনে করি, M আয়ন M সাবল্যাটিস ত্যাগ করে এবং X সাবল্যাটিস অপরিবর্তিত থাকে। তবে অন্তর্নিহিত কণা গঠনের পরিমাণ এবং শূন্যস্থানের পরিমাণ সমান থাকবে।  MgO যৌগে এক প্রকারের ফ্রেঙ্কেল ত্রুটির সূচনা হয় যখন অক্সাইড অ্যানায়ন ল্যাটিস ত্যাগ করে এবং অন্য কোন অন্তর্নিহিত স্থানে যায়। লেখা আছেঃ Kröger–Vink notation:  Mg + O → O + v + Mg  সোডিয়াম ক্লোরাইডের কেলাসিত গঠনের সাহায্যে এটিকে চিত্রায়িত করা যায়। নিম্নে দ্বিমাত্রিক বিন্যাসিত চিত্রের মাধ্যমে তা উপস্থাপনা করা হয়েছে।  thumb|left|ত্রুটিমুক্ত NaCl কাঠামো thumb|left|NaCl কাঠামোর মধ্যকার দুটি ফ্রেঙ্কেল ত্রুটি  আরও দেখুন Deep-level transient spectroscopy (DLTS) Schottky defect Wigner effect Crystallographic defect  তথ্যসূত্র  আরও পড়ুন    বিষয়শ্রেণী:কেলাসের ত্রুটি বিষয়শ্রেণী:স্ফটিকজনিত ত্রুটি
ডান|থাম্ব| পোল্যান্ডে উন্মুক্ত প্রবেশাধিকার প্রকাশনাগুলির বিকাশ, ১৯৯০-২০১৮ পোল্যান্ডের উন্মুক্ত প্রবেশাধিকার পণ্ডিত্যপূর্ণ যোগাযোগ পরিচালনা করে ওয়ার্সা বিশ্ববিদ্যালয়ের গাণিতিক এবং কম্পিউটেশনাল মডেলিংয়ের জন্য আন্তঃবিষয়ক কেন্দ্রের মাধ্যমে "সিওন এগ্রিগ্রেটার''।    সংগ্রহস্থল  মার্চ ২০১৮ এর হিসাবে, যুক্তরাজ্য ভিত্তিক উন্মুক্ত প্রবেশাধিকার সংগ্রহস্থল নির্দেশিকা অনুয়ায়ী পোল্যান্ডের ৯১টি সংগ্রহস্থল তালিকাবদ্ধ।  তবে ওপেনএআইআরআই প্রকল্প অনুসারে, "এগুলির বেশিরভাগ হ'ল ডিজিটাল লাইব্রেরি যা গ্রন্থাগার সংগ্রহের ডিজিটাল বিষয়বস্তুতে প্রবেশাধিকার সরবরাহ করে, লেখকদের জন্য তাদের নিজস্ব কাজ জমা দেওয়ার জন্য উন্মুক্ত ভান্ডার হিসাবে কাজ করে না।"  লডজ সংগ্রহস্থল এবং অ্যাডাম মিকিউইকজ বিশ্ববিদ্যালয় সংগ্রহস্থল সর্বাধিক সংখ্যক ডিজিটাল সম্পদ রাখে।  ওয়ার্সা পাবলিক লাইব্রেরি,  চালায়, যা ২০১১ সালে প্রতিষ্ঠিত।   আরো দেখুন  ডান|থাম্ব| বিভিন্ন পোলিশ ভাণ্ডারগুলিতে, ২০১৮-তে উন্মুক্ত প্রবেশাধিকার প্রকাশনার সংখ্যা   উন্মুক্ত শিক্ষার জোট, ২০০৮ সালে প্রতিষ্ঠিত   পোল্যান্ডে ইন্টারনেট   পোল্যান্ডে শিক্ষা   পোল্যান্ডের মিডিয়া   পোল্যান্ডের কপিরাইট আইন   অন্যান্য দেশে উন্মুক্ত অ্যাক্সেস   তথ্যসূত্র    আরও পড়া    ইংরেজিতে             পোলিশ   Karolina Grodecka (2013), Udane projekty open access w Polsce: studia przypadków [Successful open access projects in Poland: case studies], Stowarzyszenie EBIB [pl], ISBN 978-83-63458-05-8  Stanowisko wspólne. Prezydium KRASP, Prezydium PAN oraz Prezydium RGNiSW z dnia 5 lipca 2013 r. w sprawie zasad prowadzenia prac legislacyjnych dotyczących szkolnictwa wyższego i nauki [Common position. Presidium of the CRASP, Presidium of the Polish Academy of Sciences and the Presidium of the RGNiSW of 5 July 2013 on the principles of conducting legislative work on higher education and science] (PDF) (in Polish), 2013  Kierunki rozwoju otwartego dostępu do publikacji i wyników badań naukowych w Polsce [Directions of the development of open access to research publications and research results in Poland] (PDF) (in Polish), Ministry of Science and Higher Education, 2015   বহিঃসংযোগ        (মুক্ত বিজ্ঞানের কেন্দ্র)                  পোল্যান্ড: উন্মুক্ত অ্যাক্সেস: বহিঃসংযোগ (পোলিশ ভাষায়)  বিষয়শ্রেণী:পোল্যান্ডে বিজ্ঞান ও প্রযুক্তি বিষয়শ্রেণী:দেশ অনুযায়ী উন্মুক্ত প্রবেশাধিকার বিষয়শ্রেণী:পোল্যান্ডের প্রকাশনা
প্রশান্ত বৈদ্য (জন্ম: ২৩ সেপ্টেম্বর ১৯৬৭) হলেন একজন সাবেক ভারতীয় ক্রিকেটার। তিনি বাংলার হয়ে ঘরোয়া ক্রিকেট এবং ১৯৯৫ সালে ও ১৯৯৬ সালে ভারতের হয়ে চারটি একদিনের আন্তর্জাতিক ম্যাচ খেলেন। সে সময় তাকে ভারতের দ্রুততম বোলার হিসেবে বিবেচনা করা হয়েছিল।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:মধ্যাঞ্চলের ক্রিকেটার বিষয়শ্রেণী:বিদর্ভের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:বাংলার ক্রিকেটার
150px|thumb|right  কাজী নজরুল ইসলাম জনপ্রিয় বাঙালি কবি। তিনি বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। তাঁর কবিতায় বিদ্রোহী দৃষ্টিভঙ্গির কারণে তাঁকে বিদ্রোহী কবি নামে আখ্যায়িত করা হয়েছে। তাঁর কবিতার মূল বিষয়বস্তু ছিল মানুষের ওপর মানুষের অত্যাচার এবং সামাজিক অনাচার ও শোষণের বিরুদ্ধে সোচ্চার প্রতিবাদ। তার সব সাহিত্যকর্মে সাম্রাজ্যবাদের বিরোধিতা ছিল সুস্পষ্ট। তার সাহিত্যকর্মে প্রাধান্য পেয়েছে ভালোবাসা, মুক্তি এবং বিদ্রোহ। ধর্মীয় লিঙ্গভেদের বিরুদ্ধেও তিনি নানান প্রবন্ধ লিখেছেন। ছোট গল্প, উপন্যাস, নাটক লিখলেও তিনি মূলত কবি হিসেবেই বেশি পরিচিত। বাংলা কাব্যে তিনি এক নতুন ধারার জন্ম দেন। আর সেতি হল ইসলামী সঙ্গীত তথা গজল। এর পাশাপাশি তিনি অনেক উৎকৃষ্ট শ্যামাসংগীত ও হিন্দু ভক্তিগীতিও রচনা করেন। নজরুল প্রায় ৩০০০ গান রচনা এবং অধিকাংশে সুরারোপ করেছেন যেগুলো এখন নজরুল সঙ্গীত বা "নজরুল গীতি" নামে পরিচিত এবং বিশেষ জনপ্রিয়। মধ্যবয়সে তিনি পিক্‌স ডিজিজে আক্রান্ত হন। এর ফলে আমৃত্যু তাকে সাহিত্যকর্ম থেকে বিচ্ছিন্ন থাকতে হয়। একই সাথে মানসিক ভারসাম্য হারিয়ে ফেলেন। বাংলাদেশ সরকারের আমন্ত্রণে ১৯৭২ সালে তিনি সপরিবারে ঢাকা আসেন। এসময় তাকে বাংলাদেশের জাতীয়তা প্রদান করা হয়। এখানেই তিনি মৃত্যুবরণ করেন।  বিস্তারিত
চীনের গ্রহানুসন্ধান কর্মসূচি (, সংক্ষেপে PEC;  চুংকুও শিংশিং থানছে), যা থিয়েনওয়েন () নামেও পরিচিত, চীনের জাতীয় মহাকাশ প্রশাসন কর্তৃক পরিচলিত স্বয়ংক্রিয় যন্ত্রচালিত আন্তর্গ্রহ মহাকাশযাত্রা কর্মসূচি। এই কর্মসূচিটির উদ্দেশ্যে সৌরজগতের গ্রহগুলি অনুসন্ধান করে তথ্য আহরণ করা। মঙ্গল গ্রহ অনুসন্ধানের মাধ্যমে কর্মসূচিটি শুরু হয়। ভবিষ্যতে এটিকে বৃহস্পতি গ্রহ ও আরও অন্যান্য গ্রহে সম্প্রসারিত করার পরিকল্পনা আছে।  প্রাথমিক পর্যায়ে এই কর্মসূচিটি চীনের মঙ্গলগ্রহ অভিযান নামে পরিচিত ছিল। পরবর্তীতে ২০২০ সালের এপ্রিল মাসে ঘোষণা দেওয়া হয় যে এর নাম চীনের গ্রহানুসন্ধান কর্মসূচি। কর্মসূচির অন্তর্গত ধারাবাহিক অভিযানগুলির সাধারণ নাম দেয়া হয় থিয়েনওয়েন  কর্মসূচিটির প্রথম অভিযানটির নাম থিয়েনওয়েন-১ মঙ্গলগ্রহ অনুসন্ধান অভিযান, যা ২০২০ সালের ২৩শে জুলাই তারিখে শুরু হয়। চীনের ওয়েনছাং মহাকাশযান উৎক্ষেপণ কেন্দ্র থেকে একটি দীর্ঘ অভিযাত্রা ৫ রকেটের সাহায্যে একটি মহাকাশযান উৎক্ষেপণ করা হয়, যে যানটি একটি কক্ষীয় আবর্তক যান, একটি অবতরক যান ও একটি পরিভ্রামক যান (চুরুং) নিয়ে গঠিত। থিয়েনওয়েন-১ দীর্ঘ ৭ মাস যাত্রাশেষে ২০২১ সালের ফেব্রুয়ারি মাসে মঙ্গলগ্রহের কক্ষপথে অনুপ্রবেশ করে, এবং এরপর ২০২১ সালে ১৪ই মে তারিখে অবতরক যানটি চুরুং পরিভ্রামক যানসহ সফলভাবে মঙ্গল গ্রহপৃষ্ঠে কোমল অবতরণে সক্ষম হয়। এর ফলে মার্কিন যুক্তরাষ্ট্রের পরে চীন বিশ্বের ইতিহাসে দ্বিতীয় রাষ্ট্র হিসেবে মঙ্গলগ্রহপৃষ্ঠে সফলভাবে একটি সম্পূর্ণ কার্যক্ষম মহাকাশযানের কোমল অবতরণ সম্পন্ন করার সাফল্য অর্জন করে।  কর্মসূচিটি ভবিষ্যতে ভূ-নিকটবর্তী গ্রহাণু নমুনা প্রত্যানয়ন, মঙ্গলগ্রহের নমুনা প্রত্যানয়ন ও বৃহস্পতি গ্রহের ব্যবস্থা অনুসন্ধান চালানোর পরিকল্পনা করেছে।  তথ্যসূত্র  বিষয়শ্রেণী:২১শ শতাব্দীতে চীন বিষয়শ্রেণী:চীনের জাতীয় মহাকাশ প্রশাসন
থাম্ব|শব্দার্থিক নেটওয়ার্কের উদাহরণ|341x341পিক্সেল আর্থিক জালতন্ত্র ( সেম্যান্টিক নেটওয়ার্ক) একটি জালতন্ত্র যাতে শব্দার্থসমূহের মধ্যে সম্পর্ক জালতন্ত্রের আকারে উপস্থাপন করা হয়। এটি অনেক ক্ষেত্রে জ্ঞান উপস্থাপমেরর একটি কাঠামো হিসাবে ব্যবহার করা হয়। এটি একটি নির্দেশিত অথবা অনির্দেশিত লেখচিত্র ছেদচিহ্ন নিয়ে গঠিত, যা ধারণা এবং প্রান্ত উপস্থাপন করে।   তথ্যসূত্র    বহিঃসংযোগ    "Semantic Networks" by John F. Sowa  "Semantic Link Network"  by Hai Zhuge  বিষয়শ্রেণী:জ্ঞান উপস্থাপন বিষয়শ্রেণী:নেটওয়ার্ক
ইলিনয় ইনস্টিটিউট অব টেকনোলজি, মূলত ইলিনয় টেক বা আইআইটি নামে পরিচিত আমেরিকার শিকাগোতে অবস্থিত  বেসরকারি পিএইচডি ডিগ্রী প্রদানকারী গবেষণা বিশ্ববিদ্যালয়। এখানে প্রকৌশল, মনোবিজ্ঞান, স্থাপত্য, ব্যবসা, যোগাযোগ, শিল্প প্রযুক্তি, তথ্য প্রযুক্তি, নকশা ও আইন বিভাগে গবেষণা করা হয।   ইতিহাস  আরমর ইন্সিটিউট অব টেকনোলজি (স্থাপিত ১৮৯০)এবং লুইস ইন্সিটিউট (স্থাপিত ১৮৯৫) কে একীভূত করে আইআইটি গঠিত হয়।   আরমর ইন্সিটিউট অব টেকনোলজি  থাম্ব|বাম|Main building of Armour Tech on right ca. 1914 আরমর ইন্সিটিউট অব টেকনোলজি ১৮৯০ সালে প্রতিষ্ঠিত হয়। ফিলিপ ডানফোর্থ আরমর  নামে শিকাগোর এক বিশিষ্ট মাংস এবং শস্য ব্যাবসায়ী ১০ লাখ টাকা অনুদান দিয়ে ($২ কোটি ৫২ লাখ - ২০১২ মুল্যমানে)এটি প্রতিষ্ঠা করেন।  আরমর জানতে পারেন,  শিকাগোর  ধর্মমন্ত্রী ফ্রাঙ্ক ডব্লিউ. গনজালুস ১০ লাখ ডলার দিয়ে একটি স্কুল প্রতিষ্ঠা করতে চান,  যেখানে শুধু ধনীর সন্তানেরা নয় ববং সর্বস্তরের ছাত্রদের পড়ার সুযোগ থাকবে। এর পর তিনি ধর্মমন্ত্রীর সঙ্গে দেখা করেন এবং স্কুল প্রতিষ্ঠার জন্য টাকা প্রদান করেন।  আরমর ইন্সিটিউট অব টেকনোলজি চালু হয় ১৪ সেপ্টেম্বর, ১৮৯০।"The New England Magazine." Volume 16. New England Magazine Co.,1897.   লুইস ইন্সিটিউট  থাম্ব|Lewis Institute ca. 1903 শিকাগো রিয়েল এস্টেট বিনিয়োগকারী আলেন ক্লেভল্যান্ড লুইস  ১৮৯৫ সালে লুইস ইন্সিটিউট প্রতিষ্ঠা করেন।  ১৮৭১ সালে মহাআগুনে পুরে যাওয়া শিকাগো শহর পুনর্গঠনের জন্য অনেক ব্যাবসায়ীর সঙ্গে আলেন লুইসও বিনিয়োগ করেন এবং পশ্চিম দিক পুনর্গঠনের দায়িত্ব পান। জর্জ নোবেল কারমান প্রথম পরিচালক যার অধীনে আমেরিকার প্রথম ইন্সিটিউট যেখানে বয়স্ক শিক্ষা কার্যক্রম শুরু হয়। এখানে প্রকৌশল, বিজ্ঞান এবং প্রযুক্তি বিভাগ থাকলেও অন্যান্য সাধারণ বিভাগও চালু ছিল।   লুইস/আরমর একীভুতকরন  ১৯২০ থেকে ১৯৩০ সাল পর্যন্ত মহামন্দা সময়ে আরমর ইন্সিটিউট এবং লুইস ইন্সিটিউট দেনা থেকে মুক্তির জন্য আরও বেশি বিভাগ খোলার প্রয়জনীয়তা দেখা দেয়।Schulze, Frank. "Illinois Institute of Technology: the campus guide : an architectural tour". Princeton Architectural Press, 2005. Page 4. .  ১৯৩০ সালের শেষের দিকে আরমর ইন্সিটিউটের ট্রাস্টি বোর্ডের সদস্য বাড়ানো হয়, বহু শিল্পপতি ও ব্যাবসায়ীকে সদস্য করা হয় তহবিল বাড়াতে ও ইন্সিটিউটকে সাহায্য করতে। যাইহোক, লুইস চেয়ারম্যন আলেক্স বেইলী, আরমর প্রেসিডেন্ট হেনরী টাউনলী হিল্ড কে আইআইটি গঠনের প্রস্তাব দেন। আরমর এই প্রস্তাবকে স্বাগত জানালেও লুইস এর পক্ষ থেকে বিরোধিতা হয়। ১৯৩৯ সালে দুইটি প্রতিষ্ঠান একীভূতকরন এবং একটি নতুন প্রতিষ্ঠান খোলার সিদ্ধান্ত হয়। আরমর ইন্সিটিউট অব টেকনোলজি ও লুইস ইন্সিটিউটের একিভুতকরন ১৯৪০ সালের জুলাই মাসে সম্পন্ন হয় এবং একই বছর ইলিনয় ইনস্টিটিউট অব টেকনোলজী চালু হয়।    তথ্যসূত্র    আরও দেখুন   বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৮৯০-এ প্রতিষ্ঠিত বিষয়শ্রেণী:ইলিনয়ের বিশ্ববিদ্যালয় বিষয়শ্রেণী:মার্কিন যুক্তরাষ্ট্রের প্রযুক্তি বিশ্ববিদ্যালয় বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান
<div class="boilerplate afd vfd xfd-closed" style="background-color: #F3F9FF; margin: 2em 0 0 0; padding: 0 10px 0 10px; border: 1px solid #AAAAAA;"> 	 নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: অপসারণ। – তানভির (আলাপ) ২২:০১, ৫ জানুয়ারি ২০১৫ (ইউটিসি) প্রিয়াংকা অগ্নিলা ইকবাল   – (অপসারণের প্রস্তাবনা দেখুনলগ দেখুন) () উল্লেখ্যযোগ্যতার অভাব। Ibrahim Husain Meraj (আলাপ) ১১:৩৭, ১৫ সেপ্টেম্বর ২০১৪ (ইউটিসি) উল্লেখ্যযোগ্য তথ্যসূত্রের অভাব রয়েছে। --মহীন রীয়াদ (আলাপ) ১৫:৫৬, ২৭ সেপ্টেম্বর ২০১৪ (ইউটিসি)
ওউলদ এল-হামরা মসজিদ () হল কাসাব্লাংকার মেদিনায় অবস্থিত একটি মসজিদ যা প্রথম ১৭৮৯ সালে নির্মিত হয়েছিল। এটি মেদিনায় ২৫০ মি২ জায়গা জুড়ে তিনটি আব্রাহামিক ধর্মের প্রতিনিধিত্বকারী তিনটি ভবনের মধ্যে একটি। অপর দুটি হল এত্তেদগুই সিনাগগ এবং সান বুয়েনাভেন্তুরার গির্জা।    ইতিহাস  ১২০৪ হিজরী বা ১৭৮৯ সালে এটি নির্মিত হয়। এটি সুলতান মুহাম্মদ তৃতীয় বিন আবদুল্লাহর অধীনে নির্মিত হয়েছিল। "مسجد«ولد الحمراء» بالدار البيضاء .. قبلة سكان المدينة القديمة التي تفوح بعبق التاريخ". كازا 24 (in Arabic). Retrieved 2023-03-03. ১৭৫৫ সালের ভূমিকম্পের পর এসৌইরা, মারাকেশ এবং রাবাত সহ বেশ কয়েকটি শহর সুলতান তৃতীয় মুহাম্মদ পুনরুজ্জীবিত করেন। কাসাব্লাংকা ছিল তার মধ্যে অন্যতম।  ইতিহাসবিদ আবদুল্লাহ লারুই সুলতানকে "আধুনিক মরক্কোর স্থপতি" বলে অভিহিত করেছেন।   সুলতান প্রথম হাসানের অধীনে ১৩২০ হিজরী বা ১৮৯২ সালে এটি সংস্কার করা হয়।   এটি ইসলাম-বিষয়ক মন্ত্রণালয়ের তত্ত্বাবধানে সংস্কারের কাজ সম্পন্ন করে। ১৪ মে, ২০১০ থেকে শুরু হয় সংস্কার।  সংস্কারের পর বাদশাহ ষষ্ঠ মোহাম্মদ ১৬ ডিসেম্বর, ২০১৬ তারিখে শুক্রবারের খুতবার মাধ্যমে মসজিদটি উদ্বোধন করেন।    স্থাপত্য  মসজিদটির স্থাপত্য মাগরেবি ধরনের।  মসজিদে ১৫০০ জন লোক অবস্থান করতে পারে। "الملك محمد السادس يدشّن مسجد "ولد الحمراء" بالدار البيضاء". Hespress - هسبريس جريدة إلكترونية مغربية (in Arabic). 2016-12-16. Retrieved 2023-03-03.   তথ্যসূত্র   বিষয়শ্রেণী:CS1 Arabic-language sources (ar) বিষয়শ্রেণী:১৭৮০-এর দশকে সম্পন্ন মসজিদ বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে
আন্ডার কনস্ট্রাকশন আন্তর্জাতিক খ্যাতিসম্পন্ন চলচ্চিত্র নির্মাতা রুবাইয়াত হোসেন পরিচালিত দ্বিতীয় বাংলাদেশি বাংলা চলচ্চিত্র। ২০১৫ সালে সিয়াটল চলচ্চিত্র উৎসবে প্রিমিয়ারের পর জানুয়ারি ২১, ২০১৬ বাংলাদেশে ছবিটি মুক্তি পায়। এছাড়াও ফ্রান্সে মুক্তি পাওয়ার পর ছবিটি ২০ টির অধিক সিনেমা হলে কয়েক সপ্তাহ যাবৎ প্রদর্শিত হয়।   কাহিনী সংক্ষেপ  এ ছবিতে সমকালীন ঢাকা শহরের প্রেক্ষাপটে রয়া নামের মধ্যবিত্ত এক নারীর আত্ম-অনুসন্ধানের চিত্র তুলে ধরা হয়েছে। থিয়েটারকর্মী রয়া মঞ্চে রবীন্দ্রনাথের ‘রক্তকরবী’ নাটককে বিনির্মাণের মধ্য দিয়ে নির্মাণাধীন ঢাকা শহরকে যক্ষপুরীর সঙ্গে প্রতিতুলনা করেন। অন্যদিকে গার্মেন্টস শ্রমিক ময়নার সঙ্গে রয়ার জীবনের তুলনার মধ্য দিয়ে নগরজীবনে নারীর সংগ্রামের ভিন্ন মাত্রা ফুটিয়ে তোলার প্রয়াস রয়েছে ছবিটিতে।।   অভিনয়ে   শাহানা গোস্বামী - রয়া  রাহুল বোস - ইমতিয়াজ ইলাহি  মিতা চৌধুরী - রয়ার মা  রিকিতা নন্দীনি শিমু - ময়না  নওশাবা আহমেদ   কুশলী    কাহিনী, পরিচালনা ও প্রযোজনা - রুবাইয়াত হোসেন  প্রযোজক - আশিক মোস্তফা  নির্বাহী প্রযোজক ও সহকারী পরিচালক - ইশতিয়াক জিকো  চিত্রনাট্য - রুবাইয়াত হোসেন  চিত্রগ্রাহক - মার্টিনা রডওয়ান  শিল্প পরিকল্পনা - রুবাইয়াত হোসেন  সঙ্গীত - শায়ান চৌধুরী অর্ণব  নেপথ্য কণ্ঠ - সাহানা বাজপেয়ি  সম্পাদনা - সুজন মাহমুদ  শব্দ পরিকল্পনা - সুজন মাহমুদ   চলচ্চিত্র উৎসব ও পুরস্কার  আন্ডার কন্সট্রাকশন বিভিন্ন আন্তর্জাতিক চলচ্চিত্র উৎসবে প্রদর্শিত ও পুরস্কৃত হয়েছে যার মধ্যে উল্লেখযোগ্যঃ   সিয়াটল আন্তর্জাতিক চলচ্চিত্র উৎসব  লোকার্নো চলচ্চিত্র উৎসব  মন্ট্রিয়েল বিশ্ব চলচ্চিত্র উৎসব  সাও পাওলো আন্তর্জাতিক চলচ্চিত্র উৎসব  স্টকহোম চলচ্চিত্র উৎসব  এমিলি গিমে পুরস্কার - প্যারিসের গিমে মিউজিয়াম কর্তৃক প্রদত্ত, ফ্রান্স  আন্তর্জাতিক এশিয়ান চলচ্চিত্র উৎসবে সমালোচকদের বিশেষ পুরস্কার এবং আন্তর্জাতিক জুরি পুরস্কার, ফ্রান্স  শ্রেষ্ঠ উদীয়মান পরিচালক পদক, এশিয়ান আমেরিকান আন্তর্জাতিক চলচ্চিত্র উৎসব ২০১৬, নিউইয়র্ক, মার্কিন যুক্তরাষ্ট্র  শ্রেষ্ঠ দর্শক পুরস্কার, ঢাকা আন্তর্জাতিক চলচ্চিত্র উৎসব, বাংলাদেশ  এছাড়াও এই চলচ্চিত্রের জন্য শ্রেষ্ঠ সংলাপ রচয়িতা ও শ্রেষ্ঠ রূপসজ্জা বিভাগে যথাক্রমে রুবাইয়াত হোসেন ও মানিক ৪১তম জাতীয় চলচ্চিত্র পুরস্কার ২০১৬ লাভ করেন।   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:বাংলাদেশী নাট্য চলচ্চিত্র
thumb|প্রধান চরিত্রগুলি, বাম থেকে ডানে: সুমো, জেফ এবং ক্লেরেন্স|alt=  ক্লেরেন্স () আমেরিকার একটি অ্যানিমেটেড টিভি ধারাবাহিক যা স্কাইলার পৃষ্ঠা, কার্টুন নেটওয়ার্কের জন্য নির্মাণ করেন। এটি ১৭ ফেব্রুয়ারি, ২০১৪ এ প্রথম প্রদর্শিত হয়।   তথ্যসূত্র    বহিঃসংযোগ      বিষয়শ্রেণী:টেলিভিশন ধারাবাহিক বিষয়শ্রেণী:টেলিভিশন অনুষ্ঠান বিষয়শ্রেণী:কার্টুন বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
বিশ্ব পিটি দিবস ফিজিওথেরাপিস্টদের সমাজে গুরুত্বপূর্ণ অবদান সম্পর্কে সচেতনতা তৈরি করার জন্য পালন করা হয়, যারা মানুষকে চলনক্ষম, ভাল এবং স্বাধীন থাকতে সক্ষম করে। এটি ৮ সেপ্টেম্বর পালন করা হয়। [http://www.wcpt.org/wptday http://www.world.physio/wptday http://healthyfynation.in/2020/09/07/world-physiotherapy-day/] ১৯৯৬ সালে মনোনীত, বিশ্ব পিটি দিবস বিশ্ব ফিজিওথেরাপি সংগঠন দ্বারা প্রচারিত হয়।      তথ্যসূত্র    বহিঃসংযোগ     বিষয়শ্রেণী:অনানুষ্ঠানিক উদ্‌যাপন বিষয়শ্রেণী:সেপ্টেম্বর উদ্‌যাপন বিষয়শ্রেণী:স্বাস্থ্য সচেতনতা দিবস বিষয়শ্রেণী:১৯৯৬-এ প্রতিষ্ঠিত পুনরাবৃত্ত ঘটনা